**Tuncay Dilci** (15 iyun 1969, Pınarbaşı, Kayseri ili) — Türkiyə akademiki, pedaqoqu, yazıçısı və redaktoru. Bundan əlavə, o, davranışşünas alim və Rəqəmsal Asılılıqla Mübarizə Assosiasiyasının prezidentidir. Dilci 2019-cu ildə professor doktor adını almışdır.

Həyat və təhsili
----------------

Tuncay Dilçi 15 iyun 1969-cu ildə Türkiyədə, Kayseri vilayətinin Pınarbaşı rayonunda anadan olmuşdur. O, ibtidai təhsilini Pınarbaşı rayonunda, orta təhsilini isə Kadı Bürhanəddin Orta Məktəbində almışdır. Dilci 1989-cu ildə Kayseri Liseyindən, 1994-cü ildə Dəclə Universiteti və 19 May Universitetindən məzun olmuşdur. O, 1994–2003-cü illərdə Türkiyənin Təhsil Nazirliyinə tabe olan məktəblərdə müəllim və direktor vəzifələrində çalışmışdır. Dilci 2001-ci ildə Fərat Universitetinin Sosial Elmlər İnstitutunda təhsilin idarə edilməsi və nəzarəti üzrə magistr dərəcəsi almışdır. O, 2003-cü ildə Qaziantep Universiteti Müəllim Rüfət Təhsil Fakültəsi Təhsil Elmləri Bölməsində müəllim işləmiş, 2009-cu ildə Fərat Universiteti Sosial Elmlər İnstitutu Təhsil Proqramları və Tədris Bölməsində doktorluq dərəcəsi almışdır. Dilci 2010-cu ilin yanvar ayından Sivas Cümhuriyyət Universiteti Təhsil Fakültəsi Təhsil Elmləri Bölməsində dosent doktoru adı ilə işə başlamışdır. O, 2013-cü ildə Nevşəhər Hacı Bektaş Vəli Universitetində IV Milli Sinif Tədris Seminarında iştirak etmiş, burada Cümhuriyyət Universitetini təmsil etmişdir. Dilci 2014-cü ildə dosent, 2019-cu ildə professor doktoru elmi adını almışdır.

Fəaliyyəti
----------

Tuncay Dilci "rəqəmsal asılılıq və uşaq yetiştirilməsi" mövzusunda təxminən 350 min ailəyə təlim keçmişdir. O, bir çox televiziya və radio kanallarının qonağı olsa olmuş, Rəqəmsal Həyat Araşdırma və İnkişaf Təhsil Məsləhət Mərkəzinin (DİYARGED LTD.) rəhbəridir. Dilci Rəqəmsal Asılılıqla Mübarizə Assosiasiyasının (DIBAMDER) qurucusu və sədridir. O, Türkiyənin Təhsil Nazirliyi ilə əməkdaşlıq çərçivəsində I Beynəlxalq Multidissiplinar Rəqəmsal Asılılıq Konqresinin baş koordinatoru və təşkilat komitəsinin sədri vəzifələrində çalışmışdır. Dilci 2021-ci ilin dekabr ayından etibarən Qazi Universitetində Rəqəmsal Həyat Ar-Ge mərkəzini qurmaq vəzifəsinə təyin edilmiçdir. O, hal-hazırda həmin universitetdə müəllim işləyir.

Dilcinin əsas fəaliyyət sahələri rəqəmsal asılılıq, rəqəmsal həyat bacarıqları, rəqəmsal mediada qavrayış tədqiqatları, qabaqcıl ünsiyyət üsulları, təhsilşünaslıq, uşaq inkişafı, uşaqlarda davranış pozğunluqları, davranışşünaslıq, duyğuların idarə edilməsi, inkişaf psixologiyası, öyrənmə psixologiyası, idarəetmə psixologiyası, sosial psixologiya, xarakter təhsili, şəxsi inkişaf, şüuraltı təhlil, təlim proqramlarıdır.

Şəxsi həyatı
------------

Ailəlidir. İki uşağı var.

İstinadlar
----------

1. ↑  "Farkındalığımız, kurtuluşumuzdur!". Dijitanaliz.com (türk). 2022-01-31 tarixində arxivləşdirilib. İstifadə tarixi: 31 yanvar 2022.
2. ↑  "Dünyada mutluluğu bulamayanların dijital dünyası 'Metaverse'" (türk). İhlas Haber Ajansı. 19 yanvar 2022. 2022-01-31 tarixində arxivləşdirilib. İstifadə tarixi: 31 yanvar 2022.
3. ↑  *Sansür, Latif.* "Uzmanlardan 'dijital diyet' çağrısı". T24 (türk). 16 noyabr 2018. 2022-01-31 tarixində arxivləşdirilib. İstifadə tarixi: 31 yanvar 2022.
4. ↑  *Dilci, Tuncay.* Çocuklarımızın Karakter Oluşumu Sorunlar ve Çözümler (türk). Eğitim Yayınevi. 2017. səh. 2. 2022-01-31 tarixində arxivləşdirilib. İstifadə tarixi: 2022-01-31.
5. 1 2 3  "Tabletten, ekrandan uzak kalan çocuğun hayatındaki boşluğu nasıl dolduracağız?". Hürriyet (türk). 21 sentyabr 2021. 2022-01-31 tarixində arxivləşdirilib. İstifadə tarixi: 31 yanvar 2022.
6. 1 2  "Öz Geçmiş". Tuncay Dilci (türk). 2022-01-31 tarixində arxivləşdirilib. İstifadə tarixi: 31 yanvar 2022.
7. 1 2  *Dilci, Tuncay.* Çocuklarımızın Karakter Oluşumu Sorunlar ve Çözümler (türk). Eğitim Yayınevi. 2017. səh. 3. 2022-01-31 tarixində arxivləşdirilib. İstifadə tarixi: 2022-01-31.
8. ↑  "Çocuğunuzla her gün müzik dinleyin". Milliyet (türk). 23 iyul 2014. 2022-01-31 tarixində arxivləşdirilib. İstifadə tarixi: 31 yanvar 2022.
9. ↑  *Bulut, Turan.* "REFİKA KÜÇÜKÇALIK ORTAOKULU'NDAN AİLELERE ÇOCUK EĞİTİMİ". HaberTürk (türk). 7 may 2016. 31 January 2022 tarixində arxivləşdirilib. İstifadə tarixi: 31 January 2022.
10. ↑  "Katılımcı Listesi". Nevşehir Hacı Bektaş Veli Üniversitesi (türk). 16 yanvar 2013. 9 aprel 2016 tarixində arxivləşdirilib. İstifadə tarixi: 31 yanvar 2022.
11. ↑  *Zafer, Serhat.* "'Yeni bir dijital bağımlı nesil karşımıza çıkıyor'". Anadolu Agentliyi (türk). 10 sentyabr 2019. 2022-01-31 tarixində arxivləşdirilib. İstifadə tarixi: 31 yanvar 2022.
12. ↑  "1. Uluslararası Multidisipliner Dijital Bağımlılık Kongresi". Haberler.com (türk). 16 noyabr 2018. 2022-01-31 tarixində arxivləşdirilib. İstifadə tarixi: 2022-01-31.